
A flerek ionoszférára gyakorolt hatása geomágneses szempontból nyugodt időszakokban

Kulcsszavak: Felsőlégkör; ionogram; geoeffektivitás; röntgen; abszorpció
A dolgozatomban a légkör 50 km-től 1000 km-ig terjedő ionizált tartományának, az ionoszféra paramétereinek változását vizsgáltam fler események idején, geomágneses szempontból nyugodt napokon. A flerek során a Föld körüli térséget nagy energiájú röntgen és EUV sugárzás éri, amely az ionoszférára is hatást gyakorol. A megfelelő adatokat az pruhonicei cseh ionoszonda (PQ052) ionogramjainak feldolgozása biztosította. A változás mértékét nyugodt referencianapokhoz hasonlítottam, így megkaptam a szükséges értékek eltérését (dfmin, foF2), ezeket pedig összevetve a sugárzással, napszöggel és a fler napkorongon felvett helyzetével („geoeffektivitás”) eltérő korrelációk voltak felfedezhetők. A dfmin és a fler “geoeffektivitás” paramétere között pozitív korrelációt tapasztaltam, amely jelentősebb (~ 0,7) volt az foF2 és a “geoeffektivitás” paraméter között felvett értéknél.



